260 միլիոն դոլար արժեցել է Երեւանին էլետրաէներգիա մատակարարող նոր էներգակայանի կառուցումը, որը փոխարինել է Երեւանի ջերմաէլելտրակայանի նախկին մի քանի էներգաբլոկներին: Այսօր Հայաստանում արտադրվող ողջ էլկտրաէներգիայի մեկ քառորդը արտադրում է այս նոր էներգակայանը, որ կառուցվել է JICA-ի` Ճապոնիայի միջազգային զարգացման գործակալության տրամադրած 0,75% տարեկան տոկոսադրույքով, 50 տարի մարման ժամկետով արտոնյալ վարկի շնորհիվ: Վարկային միջոցները տրամադրվել են 2005-2008-ին, էլեկտրակայանը կառուցվել է 2008-2010-ին: Դժվար է պատկերացնել, թե խորհրդային ժամանակներում կառուցված, իր ժամանակի համար հրաշալի եւ Հայաստանին մեծապես ծառայած, բայց տասնամյակների ընթացքում մաշված, հնացող տեխնոլոգիաներով եւ նվազող ՕԳԳ-ով ՋԷԿ-ի հույսին մնալու դեպքում Երեւանը էներգետիկ ինչ անբավարարության եւ հոսանքային անջատումների մղձավանջում կհայտնվեր, եթե դրանց փոխարինող նոր, Հայաստանում առաջին համակցված շոգեգազային ցիկլով էլեկտրակայանը չկառուցվեր ճապոնական ֆինանսավորմամբ, սարքավորումներով եւ խորհրդատվությամբ: